প্রোবনিউজ, ডেস্ক: কিছুদিন আগেই শোনা গিয়েছিল ‘ডন ৩’ ছবিতে দেখা যাবে না প্রিয়াঙ্কা চোপড়াকে। কারণ প্রিয়াঙ্কা এখন ব্যস্ত রয়েছেন হলিউডের ধারাবাহিক সিরিয়াল ‘কোয়ান্টিকো’ নিয়ে। কিন্তু প্রযোজক এবং পরিচালক বলেছিলেন যে এবার ডন এর সিক্যুয়েলের তৃতীয় কিস্তিতে প্রিয়াঙ্কা না থাকলেও নতুন কোন চমক থাকবে। আর সেই নতুন চমক হচ্ছে প্রিয়াঙ্কাকে সরিয়ে এবারের ‘রোমা’র চরিত্রে অভিনয় করতে দেখা যাবে ক্যাটরিনা কাইফকে। কারণ খুব শিগগিরই ডন ৩ এর কাজ শুরু করতে চায় ফারহান আকতার। আর যেহেতু প্রিয়াঙ্কা থাকতে পারছেন না তাই এই চরিত্রের জন্য ঠিক করা হয়েছে ক্যাটকেই।